《无题和李烟客韵 其一》
明代·李孙宸

夜长愁听子规啼，谢得黎明又听鸡。懒采芙蓉羞并蒂，怕惊鸀鳿爱双栖。

柳绿飘絮怜沾雨，花纵辞枝肯堕坭。得似天台山下水，逐郎重到种桃蹊。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。